
GRAD ZAGREB
GRADSKA ČETVRT NOVI ZAGREB – ISTOK
MJESNI ODBOR „VELIKO POLJE“
Vijeće Mjesnog odbora „Veliko Polje“

KLASA: 024-08/23-003/2004
URBROJ: 251-13-11-9/003-23-2
Zagreb, 12.listopada 2023.

Z A P I S N I K


s 27. (dvadesetsedme) sjednice Vijeća Mjesnog odbora Veliko Polje, održane 12 listopada 2023., u prostoru Mjesne samouprave, Velikopoljska ulica 9g, s početkom u 18:30 sati.

	Nazočni članovi Vijeća: Vanja Rodić, Marko Jukić, Danko Marčinko
	Član Vijeća koji se naknadno pridružio: Alić Marsela (18:56)
	 

              Ostali nazočni : /

              Predsjedava : Rodić Vanja, predsjednik Vijeća
              Zapisnik vodi : Jukić Marko, potpredsjednik Vijeća


              Predsjednik VMO, gosp. Rodić Vanja konstatira da je nazočno 3 od ukupno 5 članova Vijeća, što znači da Vijeće može pravovaljano odlučivati, te otvara 27. sjednicu Vijeća Mjesnog odbora Veliko Polje s početkom u 18:35 sati. 


             USVAJANJE ZAPISNIKA

            Vijeće Mjesnog odbora Veliko Polje tekst zapisnika sa 26. sjednice VMO Veliko Polje zahtjeva da se iz točke 8. izostavi stavka o pokretanju istražnog zatvora, jer informacija koja je iznijeta na sjednici nije službeno potvrđena te se Vijeće Mjesnog odbora Veliko Polje suzdržava od komentiranja neslužbenih informacija.

Tako izmijenjen zapisnik VMO Veliko Polje prihvaća sa 3 (tri) glasa ZA, 0 (nula suzdržanih, 0 (nula) protiv






            USVAJANJE DNEVNOG REDA

Predsjednik pitala ima li netko kakvih prijedloga za izmjenu Dnevnog reda. 

1. V. Rodić: Uklanjanje točke dnevnog reda AD1
Razrješenje potpredsjednice VMO Veliko Polje zbog izglasavanja nepovjerenja – zaključak, donosi se
POTPREDSJENICA JE U MEĐUVREMENU DALA OSTAVKU NA MJESTO POTPREDSJENIKA VMO VELIKO POLJE ZBOG PROMJENE ADRESE PREBIVALIŠTA
 - (3˝ZA˝, 0 ˝PROTIV“, 0 ˝SUZDRŽAN˝) – točka je prihvaćena
2. M. Jukić: Izrada cjelovite prometne studije na području cijelog naselja Veliko Polje -(3˝ZA˝, ˝0˝PROTIV“, 0 ˝SUZDRŽAN˝) – točka se prihvaća
3. [bookmark: _GoBack]D. Marčinko: Postavljanje dodatne prometne signalizacije radi sigurnosti pješaka, semafor ˝Palim crveno˝ - (3 ˝ZA˝, 0 ˝PROTIV“, 1˝SUZDRŽAN˝) – točka je prihvaćena
4. V. Rodić: Prestanak snimanja sjednica VMO Veliko Polje radi nedostatka adekvatne kriptirane opreme za snimanje sjednica - (3˝ZA˝, 0 ˝PROTIV˝, 0 ˝SUZDRŽAN˝) – točka je prihvaćena

Dnevni red je prihvaćen s 3 „ZA“, 0 ˝PROTIV , 0 ˝SUZDRŽAN˝.


DNEVNI RED:



1. Izbor potpredsjednika/ce VMO Veliko Polje – zaključak, donosi se
2. Rasprava o voznom redu autobusne linije br.241, Veliko Polje – Glavni kolodvor – zaključak, donosi se
3. Godišnji izvještaj o izvršenju Financijskog plana MO Veliko Polje za 2022.godinu 
4. Legalizacija nerazvrstane ceste na kč.br.1704/6, a odnosi se na Tribunjsku ulicu – mišljenje, donosi se
5. Izrada cjelovite prometne studije na području cjelokupnog naselja Veliko Polje – zaključak, donosi se
6. Postavljanje dodatne prometne signalizacije radi sigurnosti pješaka, semafor ˝PALIM CRVENO˝ - zaključak, donosi se
7. Prestanak snimanja sjednica VMO Veliko Polje radi nedostatka adekvatne kriptirane opreme za snimanje sjednica - zaključak , donosi se
8. Pitanja, prijedlozi i obavijesti. 






Ad 1. Izbor potpredsjednika/ce VMO Veliko Polje – zaključak, donosi se

U raspravi sudjeluju: Jukić Marko, Marčinko Danko, Rodić Vanja
Vijećnici Marčinko Danko i Rodić Vanja predlažu za novog potpredsjednika Vijeća Mjesnog odbora Jukić Marka.
Prijedlog je pravovaljano podnijet.
Vijeće Mjesnog odbora Veliko Polje usvaja prijedlog( 3˝ZA˝). 

Vijeće MO Veliko Polje jednoglasno prihvaća prijedlog za novog potpredsjednika (3 (tri)˝ZA˝)


Ad 2. Rasprava o voznom redu autobusne linije br.241, Veliko Polje – Glavni kolodvor – zaključak, donosi se

U raspravi sudjeluju: Jukić Marko, Marčinko Danko, Rodić Vanja

Zbog eksponencijalnog porasta broja stanovnika u proteklom razdoblju kao i dodatno očekivano povećanje broja stanovnika naselja Veliko Polje zbog izgradnje novih višestambenih objekata (trenutno u izgradnji zgrade u kojima će biti dodatnih 100 stambenih jedinica) javlja se potreba za uvođenjem dodatnih polazaka autobusne linije.
Vijeće Mjesnog odbora Veliko Polje predlaže da se uvedu dodatni polasci u vršnim satima.
Prijedlog Vijeća Mjesnog odbora Veliko Polje je:
Dodatni polasci iz Velikog Polja: 6:20, 7:20, 8:30
Dodatni polasci s Glavnog kolodvora: 15:25, 16:35, 17:35

Vijeće MO Veliko Polje glasuje jednoglasno (3 (tri)˝ZA˝) za uvođenje dodatnih polazaka autobusne linije 241 u vršnim satima.

Ad 3. Godišnji izvještaj o izvršenju Financijskog plana MO Veliko Polje za 2022.godinu

U raspravi sudjeluju: Alić Marsela, Jukić Marko, Marčinko Danko, Rodić Vanja

Vijeće Mjesnog odbora Veliko Polje jednoglasno prihvaća godišnji izvještaj ali traži da se troškovi dodatno specificiraju (4 „ZA“, 0˝SUZDRŽAN˝, 0 ˝PROTIV˝)









Ad 4. Legalizacija nerazvrstane ceste na kč.br.1704/6, a odnosi se na Tribunjsku ulicu – mišljenje, donosi se

U raspravi sudjeluju: Alić Marsela, Jukić Marko, Marčinko Danko, Rodić Vanja

Vijeće Mjesnog odbora Veliko Polje mišljenja je da se treba izvršiti upis nerazvrstane ceste na k.č. 1704/6, k.o. Odra.
Vijeće Mjesnog odbora Veliko Polje mišljenja je da i za ostale slične lokacije (situacije) treba izvršiti upis nerazvrstane ceste gdje god je to moguće.
Vijeće Mjesnog odbora Veliko Polje stavlja se na dispoziciju za dodatne informacije i lokacije.

Vijeće Mjesnog odbora Veliko Polje podržalo je mišljenje ( 4 „ZA“ , 0 ˝PROTIV˝, 0 ˝SUZDRŽAN˝)


Ad 5. Izrada cjelovite prometne studije na području cjelokupnog naselja Veliko Polje – zaključak, donosi se

U raspravi sudjeluju: Alić Marsela, Jukić Marko, Marčinko Danko, Rodić Vanja

Vijećnik Jukić M. predlaže da se napravi cjelovita prometna studija za cjelokupno naselje.
Kao razlog navodi da je u naselju došlo do povećanja prometnog opterećenja uslijed povećanja broja stanovnika kao i činjenicu da su pojedinci uspjeli ˝isposlovati˝ prometna rješenja koja isključivo idu na ruku njima a na štetu cjelokupnom naselju. Također bi trebalo razmotriti činjenicu da se velik broj vozila nalazi na pješačkim stazama.
Vijeće Mjesnog odbora Veliko Polje usvaja prijedlog ( 4˝ZA˝, 0˝PROTIV˝, 0 ˝SUZDRŽAN˝). 


Ad 6. Postavljanje dodatne prometne signalizacije radi sigurnosti pješaka, semafor ˝PALIM CRVENO˝ - zaključak, donosi se

U raspravi sudjeluju: Alić Marsela, Jukić Marko, Marčinko Danko, Rodić Vanja

Vijećnik Marčinko Danko upozorava na sigurnost pješaka, prije svega djece školskog i vrtićkog uzrasta ali i starijih te slabije pokretnih sumještana, na prijelazu preko Velikopoljske ulice. Kao prijedlog navodi da se uvedu semafori ˝PALIM CRVENO˝ na 3 najfrekventnije lokacije gdje najveći broj pješaka cirkulira.
Lokacije za postavljanje semafora:
1. Križanje VELIKOPOLJSKA-GORANSKA
2. Križanje VELIKOPOLJSKA-DRAČEVIČKA
3. Križanje VELIKOPOLJSKA-GALIJSKA

Vijeće Mjesnog odbora Veliko Polje usvaja prijedlog ( 4„ZA“)

Ad 7. Prestanak snimanja sjednica VMO Veliko Polje radi nedostatka adekvatne kriptirane opreme za snimanje sjednica - zaključak , donosi se

U raspravi sudjeluju: Alić Marsela, Jukić Marko, Marčinko Danko, Rodić Vanja

Vijećnica Alić Marsela tvrdi da je to preporuka koja se odnosi na cjelokupni grad Zagreb i sve mjesne odbore.

Vijećnici Jukić Marko, Marčinko Danko i Rodić Vanja nisu suglasni da se sjednice snimaju privatnim uređajima te da Mjesni odbor Veliko Polje ne posjeduje adekvatnu oprema za snimanje sjednica.
Vijećnik Jukić Marko je tražio u Vijeću gradske četvrti Novi Zagreb - istok da se dostave svi audio zapisi sa prethodnih sjednica ali to se nije dogodilo. Štoviše, gosp. Bunčić se izjasnio da VGČ Novi Zagreb - istok ne raspolaže sa takvim audio zapisima te da im nikada nisu dostavljeni. Obzirom da spoznaju da audio zapisi ne postoje u arhivi VGČ Novi Zagreb - istok vijećnik Jukić Marko vjeruje da su audio zapisi korišteni u privatne svrhe.


Vijeće Mjesnog odbora Veliko Polje usvaja prijedlog ( 3 (tri)„ZA“, 1(jedan)˝PROTIV˝)


Ad 9. Pitanja, prijedlozi i obavijesti.

U raspravi sudjeluju: Alić Marsela, Jukić Marko, Marčinko Danko, Rodić Vanja

Vijećnica Alić Marsela obavještava da je srušen prometni znak na autobusnoj stanici preko puta željezničke stanice ODRA.

Vijećnik Jukić Marko obavještava da je ovjeren i potvrđen geodetski elaborat izrađen prema lokacijskoj dozvoli za produžetak Bibinjske ulice.

Vijećnica Alić Marsela, bivša predsjednica Vijeća Mjesnog odbora Veliko Polje tvrdi da referent za Veliko Polje mora organizirati primopredaju dokumentacije.

S obzirom na to da više nije bilo pitanja niti prijedloga, predsjednik Vijeća zaključuje sjednicu u 19:29 sati. 
  
Zapisnik sastavio:
Marko Jukić, potpredsjednik VMO Veliko Polje

						                                Vijeća Mjesnog odbora
								                 Veliko Polje
								                 Vanja Rodić                                                          

